wickkiey/tamil-wikipedia-chunked huggingface dataset:
# தா. சாமிக்கண்ணு

**தா. சாமிக்கண்ணு** (*T. Swamikannu*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977, 1980, மற்றும் 1984 ஆம் ஆண்டு நடந்த சட்டமன்றத் தேர்தல்களில், செங்கம் தொகுதியிலிருந்து, அனைத்திந்திய அண்ணா திராவிட முன்னேற்றக் கழக கட்சி வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. வெங்கடசுவாமி

**பி. வெங்கடசுவாமி** (12, மே, 1935 - 21, அக்டோபர் 2023, *B. Venkataswamy*) என்பவர் இந்திய அரசியல்வாதியும் தமிழ்நாடு சட்டப்பேரவையின் முன்னாள் உறுப்பினரும் ஆவார். இவர் 1935ஆம் ஆண்டு மே மாதம் 12ஆம் நாள் ஒன்னலவாடியில் பிறந்தார். இவர் ஓசூர் உயர்நிலைப் பள்ளியிலும், பெங்களூரில் உள்ள புனித ஜோசப் கல்லூரியிலும் கல்வி பயின்றார். தமிழ்நாடு மாநிலத்தின் முன்னாள் சட்ட மன்ற உறுப்பினரான இவர் சுதந்திராக் கட்சி சார்பாக ஓசூர் சட்டமன்றத் தொகுதியில் 1967ஆம் ஆண்டு மற்றும் 1971ஆம் ஆண்டு தேர்தல்களில்போட்டியிட்டு வெற்றிபெற்றார்.  
பின்வரும் ஆண்டுகளில் சட்டப் பேரவைக்கு நடந்த தேர்தல்களில் தோல்வியடைந்தார்.
- 1977
- 1984
- 1989
- 1991
- 2001
- 2006
# சோலிபேசில்லஸ் கலாமி

**சோலிபேசில்லஸ் கலாமி** (*Solibacillus kalamii *) என்பது புதிதாக கண்டுபிடிக்கப்பட்ட ஒரு பாக்டீரியா ஆகும். நாசாவில் ஜெட் உந்துகை ஆய்வகத்தில் வடிப்பிகளை ஆய்வு செய்தபோது இந்த நிண்ணுயிர்கள் கண்டுபிடிக்கப்பட்டன. நாசா நிறுவனம் இந்த பாக்டீாியாவிற்கு அப்துல் கலாமின் பெயரைச் சூட்டி கெளரவித்தது.
# சோலிபேசில்லஸ் கலாமி

## பயன்

கதிர்வீச்சு சேதத்திலிருந்து பாதுகாக்கும் வேதிப்பொருட்களைத் தயாாிக்க இந்த பாக்டீாியா உதவியாக இருக்கும் எனக் கண்டறியப்பட்டுள்ளது.
# அணைவுச்சேர்மங்கள்

அணைவுச்ம்சேர்மம் வேதியியலில் பயன்படும் அறிவியல் கலைச்சொற்கள்.  
1) மைய உலோக அயனி  
ஓா் அணைவு அயனியில் இணை எலக்ட்ரான்களை ஏற்கும் பண்புடன் அமைந்துள்ள உலோக அணு அல்லது அயனி மைய உலோக அயனி எனப்படும்.  
ஈனி:- எலக்ட்ரான் வழங்குதிறன் கொண்ட எதிா்மின் அயனி அல்லது மூலக்கூறு ஈனி எனப்படும்.  
அணைவுக்கோளம்: மைய உலோக அயனியும் அத்துடன் இணைக்கப்பட்டிருக்கும் ஈனிகளும் ஒரு சதுர அடைப்புக்குள் வைக்கப்படுகின்றன. அடைப்புகள் இருக்கும் இவை அயனியாவதில்லை.  
அணைவு எண்:-  
ஓா் அணைவுச் சேமத்தில் உள்ள மைய உலோக அயனியுடன் ஈனிகளிலிருந்து இணையும் அணுக்களின் கூட்டுத்டதொகையே அணைவு எண். ஆகும்.
# மாறா சராசரி செலவு

பொருளாதாரத்தில் **மாறா சராசரி செலவு** (Average Fixed Cost) என்பது உற்பத்தியின் மாறா செலவை உற்பத்தி செய்யப்பட்ட பொருட்களின் எண்ணிக்கையால் வகுக்க கிடைப்பதாகும். உற்பத்தி செய்யப்பட்ட பொருட்களின் அளவு எந்த அளவாக இருந்தாலும் மாறா செலவுகள் ஒரு குறிப்பிட்ட நிலையான அளவின் படியே நிர்ணயிக்கப்படும்.
:<math>AFC=\frac{FC}{Q}.</math>
சராசரி மாறா செலவு என்பது ஓர் அலகு வெளியீட்டிற்கு செய்யப்படும் நிலையான செலவு ஆகும். உற்பத்தி செய்யப்பட்ட அலகுகளின் மொத்த எண்ணிக்கை அதிகரிக்கும்போது சராசரி மாறா செலவு குறைகிறது, ஏனெனில் அதே அளவு நிலையான செலவுகள் அதிக எண்ணிக்கையிலான அலகுகள் வெளியீட்டில் பரவுகின்றன.
மாறுபடும் சராசரி செலவுடன், மாறா சராசரி செலவைக் கூட்டும் போது அப்பொருள் உற்பத்திக்கான சராசரி மொத்த செலவு கிடைக்கும்.
:<math>ATC=AVC+AFC</math>
# மாறா சராசரி செலவு

## உதாரணம்

ஓர் ஆடை தயாரிப்பு நிறுவனம் ஆடைகளை உற்பத்தி செய்கிறது என்று வைத்துக் கொள்வோம். உற்பத்தியின் அளவு 5 சட்டைகளிலிருந்து 10 சட்டைகளுக்கு மாறுபடும் போது, நிலையான செலவு 30 டாலர்களாக இருக்கும் . இந்த நிகழ்வில் 5 சட்டைகளை உற்பத்தி செய்வதற்கான சராசரி நிலையான செலவை கணக்கிட 30 டாலர்களை 5 சட்டைகளால் வகுக்கிறோம். கிடைப்பது 6 டாலர்கள். வேறு வார்த்தைகளில் கூறுவதானால் 5 சட்டைகள் தயாரிக்கப்படும் போது, 30 டாலர் என நிலையான செலவு பரவி, ஒரு சட்டைக்கு 6 டாலர்கள் கிடைக்கும். இதேபோல் 10 சட்டைகளை உற்பத்தி செய்வதற்கான சராசரி நிலையான செலவு 30 டாலர்களை 10 சட்டைகளால் வகுக்க 3 டாலர்கள் என கிடைக்கும்.
# போர்ச்சுகல்லின் தேசியக் கொடி

**போர்த்துகலின் தேசியக் கொடி** போர்த்துகல் குடியரசின் தேசியக் கொடியாகும் . இது ஓர் இரு வண்ண செவ்வக வடிவிலான கொடியாகும். இது செங்குத்தாக இரு பாகங்களாக அதாவது கம்பத்தின் பக்கம் பச்சையும் பறந்திடும் பாகம் சிவப்பு வண்ணத்திலும் இருக்குமாறு வடிவமைக்கப்பட்டுள்ளது. தேசிய ராணுவப்படையின் முத்திரை நடுவில் பதிக்கப்பட்டுள்ளது. 1910 ஆம் ஆண்டு அக்டோபர் 5 ஆம் தேதி அரசியலமைப்பு முடியாட்சி வீழ்ச்சியடைந்த பின்னர், இதன் விளக்கக்காட்சி 1 திசம்பர் 1910 அன்று செய்யப்பட்டது. இருப்பினும், சூன் 30, 1911இல் தேசியக் கொடியாக அங்கீகரிக்கும் அதிகாரபூர்வ ஆணை வெளியிடப்பட்டது. முதல் போர்த்துகீசிய குடியரசின் இந்த புதிய தேசியக் கொடியானது, கொலம்பனோ போர்டலோ பின்ஹெய்ரோ, ஜோவோ சாகாஸ் மற்றும் ஏபெல் போட்டெல்ஹோ ஆகியோர் அடங்கிய சிறப்புக் குழுவால் தேர்ந்தெடுக்கப்பட்டது.
# போர்ச்சுகல்லின் தேசியக் கொடி

## வடிவமைப்பு

குடியரசுக் கொடியை சட்டப்பூர்வமாக உருவாக்கிய ஆணை , அரசியலமைப்புச் சபையால் அங்கீகரிக்கப்பட்டு அரசு இதழில் சூன் 19,1911இல் எண் 141இல் வெளியிடப்பட்டது. அதிகாரப்பூர்வமாக அரசிதழில் சூன் 30இல் எண்:151இல் வெளியானது.
# போர்ச்சுகல்லின் தேசியக் கொடி

## வடிவமைப்பு

### கட்டுமானம்

கொடியின் நீளம் அகலத்தின் மடங்கிற்கு சமமாக உள்ளது, இது 2:3 என்ற விகிதத்தில் உள்ளது.கொடியின் பின்னணி செங்குத்தாக இரண்டு வண்ணங்களாகப் பிரிக்கப்பட்டுள்ளது.  
கொடியில் பயன்படுத்தப்பட்டுள்ள வண்ணங்களின் அளவு எந்த சட்ட ஆவணத்திலும் துல்லியமாக குறிப்பிடப்படவில்லை. பரிந்துரைகள் கீழே பட்டியலிடப்பட்டுள்ளன:
| PMS | 485 CVC | 349 CVC | 803 CVC | 288 CVC | — | கருப்பு 6 CVC |  |
| --- | --- | --- | --- | --- | --- | --- | --- |
| RGB | 255-0-0 | 0-102-0 | 255-255-0 | 0-51-153 | 255-255-255 | 0-0-0 |  |
| #FF0000 | #006600 | #FFFF00 | #003399 | #FFFFFF | #000000 |  |  |
| CMYK | 0-100-100-0 | 100-35-100-30 | 0-0-100-0 | 100-100-25-10 | 0-0-0-0 | 0-0-0-100 | } |
# குறைந்த மூலக்கூறு எடையுடைய புல்லரீன்கள்

**குறைந்த மூலக்கூறு எடையுடைய புல்லரீன்கள்** (*Lower Fullerene*)என்பது 60 கார்பன்அணுக்களை விட குறைவான அணுக்களை கொண்டிருக்கும் மூலக்கூறுகள் ஆகும். இதுகூண்டு போன்ற இணைந்த-வளைய கட்டமைப்பு கொண்ட அறுகோணங்கள் மற்றும் ஐங்கோணங்கள் ஆகும். இதில் ஒவ்வொரு பலகோணத்தின் மூலையில் ஒருகார்பன் அணுவும் ஒவ்வொரு பலகோண விளிம்பில் ஒரு பிணைப்பு உள்ளது
# குறைந்த மூலக்கூறு எடையுடைய புல்லரீன்கள்

## பண்புகள்

மற்ற கோணங்கள் அல்லாது அறுகோணங்களாலும், ஐங்கோணங்களாலும் கொண்டபுல்லரீன்களில் சரியாக 12 ஐங்கோணங்கள் இருக்கும். இந்தப் புல்லரீன்கள் a = 2 (n + 10) என்ற விதிக்கு உட்படுகின்றன. இங்கு n என்பது அறுகோணங்களின் எண்ணிக்கை மற்றும் a என்பது கார்பன் அணுக்களின் எண்ணிக்கை.
# த. ஆறுமுகம்

**த. ஆறுமுகம்** (*T. Arumugam*)(8 சூன், 1935-29 ஏப்பிரல் 2017) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அரியலூர் கழக உயர்நிலைப் பள்ளியில் பத்தாம் வகுப்பு வரை படித்துள்ளார். இவர் 1977, 1980 மற்றும் 1989 ஆகிய ஆண்டுகளில் நடந்த சட்டமன்றத் தேர்தல்களில், அரியலூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# த. ஆறுமுகம்

### சட்டமன்ற உறுப்பினராக

| 1977 | அரியலூர் | திமுக | 31,380 | 39.73 |  |
| --- | --- | --- | --- | --- | --- |
| 1980 | அரியலூர் | திமுக | 45,980 | 52.53 |  |
| 1989 | அரியலூர் | திமுக | 47,353 | 43.60 | } |
# முப்பரிமாண மாற்றிய வேதியியல்

**முப்பரிமாணமாற்றியவேதியியல்** (Stereochemistry) என்பது மூலக்கூறுகளில்உள்ளஅணுக்கள்புறவெளியில்அமைந்துள்ளவிதம் மாறுபடுவதால்ஏற்படும் மாற்றியங்களைவிளக்கும்வேதியியலின்உட்பிரிவாகும். முப்பரிமாண மாற்றிய வேதியியல் ஆய்வு பொதுவாக முப்பரிமாண மாற்றிகளுக்கு இடையிலான உறவுகளை விவரிக்கின்றது. வரையறையின்படி முப்பரிமாண மாற்றிகள் ஒரே மூலக்கூறு சூத்திரம் மற்றும் பிணைக்கப்பட்ட அணுக்களின் வரிசை ஆகியவற்றைக் கொண்டுள்ளன, ஆனால் புறவெளியில் உள்ள அணுக்களின் வடிவியல் நிலைப்பாட்டில் வேறுபடுகின்றன. இந்த காரணத்திற்காக, இது முப்பரிமாண மாற்றிய வேதியியல் என்று அழைக்கப்படுகிறது. இதில் இந்த மாற்றிகளின் பண்புகளை தீர்மானிப்பதற்கும் விவரிப்பதற்கும் முறைகள் அடங்கும்.  
1815 ஆம் ஆண்டில், சீன்-பாப்டிசுட் பயோட்டின் கரிமச் சேர்மங்கள் திரவ அல்லது வாயு நிலையில், அதனுள் பாய்ச்சப்படும் ஒளியின் திசையை மாற்றுவதை கவனித்தார். லூயிஸ் பாஸ்டர் 1842 இல் ஒயின் உற்பத்தி செய்யப்பட்ட பாத்திரங்களில் இருந்து சேகரிக்கப்பட்ட டார்டாரிக் அமிலத்தின் உப்புகள் இதே போல் ஒளியின் திசையை சுழற்ற முடியும் என்பதையும், மற்ற மூலங்களிலிருந்து வரும் உப்புகள் அவ்வாறு செய்யவில்லை என்பதையும் அறிந்தார். இதுவே முப்பரிமாண வேதியியலின் தொடக்கமாக அறியப்படுகின்றது.
# ஜேம்ஸ் வெர்னன்

**ஜேம்ஸ் வெர்னான்** (*James Vernon*) ஒரு பிரித்தானிய வரலாற்று ஆசிரியர் ஆவார்.  
வெர்னான், 1984 ஆம் ஆண்டு முதல் மான்செஸ்டர் பல்கலைக்கழகத்தில்<nowiki/> படித்தார். மான்செஸ்டரில் அவர் தனது முனைவர் பட்டம் பெற்றபின் 2000 ஆம் ஆண்டு வரை மான்செஸ்டர் பல்கலைக்கழகத்தில் பேராசிரியராக இருந்தார். பிறகு, கலிபோர்னியா பல்கலைக்கழக<nowiki/>த்தில் வரலாற்றுத் துறை பேராசிரியராக நியமிக்கப்பட்டார். அங்கு உலக வரலாறு மற்றும் பிரித்தானிய வரலாறு கற்பிப்பதில் கவனம் செலுத்தினார். வெர்னான், 19 ஆம் நூற்றாண்டின் பிரித்தானிய வரலாறு, பஞ்சம் குறித்த வரலாறு ஆகியவற்றைப் பேசும் அவரது நூல்களுக்காகவும் பண்பாடு மற்றும் பின் குடியேற்றவாத கால குவியம் குறித்த அவருடைய கேள்விகளுக்காகவும் அறியப்படுகிறார்.
# அணுக்க வில்லை

**அணுக்க வில்லை** *(zoom lens)* என்பது குவியத் தொலைவும் (எனவே பார்வைக் கோணமும்) வேறுபடுத்த முடிந்த வில்லை உறுப்புகளின் எந்திரவியல் தொகுப்பாகும்; மாறாத குவியத் தொலைவு வில்லைக்கு எதிரானதாகும். அணுக்க வில்லை என்பது உருப்பெருக்கத்தை மாற்ற உதவும் வில்லைத் தொகுதி ஆகும். இதில் பொருளின் உருவம் ஏறக்குறைய ஒரே நிலைத்த தளத்தில் தான் அமைந்திருக்கும். இதில் வில்லைகளின் இருப்பிடங்களை மாற்றுவதனால் குவியத்தொலைவை மாற்றி உருப்பெருக்கத்தின் அளவை மாற்றலாம்.  
மாற்றப்படும் குவியத்தொலைவின் அளவிற்கேற்றபடி நேரியல்பு நிலையில் துளைத் தகட்டைத் (Diaphragm) திறந்தால் வில்லைத்தொகுதியின் மொத்தச்சார்பு துளைப்பரப்பு (Relative aperture) மாறாமல் இருக்கும். இந்த வில்லைப் பெயர்ச்சிகளின் போது உண்டாகும் உருவத்தில் ஏற்படும் பிழை மிகக் குறைவாக உள்ளபடி இந்த வில்லையமைப்பை வடிவமைக்க வேண்டும். அதாவது இந்த அணுக்கல் (Zooming) முறையின் தொடக்கத்திலும் இறுதியிலுமாவது உருவத்தில் ஏற்படும் பிழை மிகப் பெரிதாகாமல் இருக்கும்படியும் வில்லைத் தொகுதியை அமைக்க வேண்டும். அணுக்க வில்லை வடிவமைக்கும் தொடக்க காலங்களில் பதினைந்திற்கும் மேற்பட்ட வில்லைகள் இதில் பயன்படுத்தப்பட்டன. தற்காலத்தில் நான்கே வில்லைகளைப் பயன்படுத்துகின்றனர். பொதுவாக அணுக்கத் தகவு (Zoom ratio) 3:1 ஆக இருக்கும். இதை 4:1 ஆக மாற்ற முடியும். இந்த அணுக்கல் விளைவைப் (Zooming effect) பெற ஒற்றை நிற இயங்குபட்டைகளைச் சில நேரங்களில் பயன்படுத்துவது உண்டு.  
உண்மை அணுக்க வில்லை (அல்லது **ஒளியியல் அணுக்க வில்லை**), மாறுகுவிய வில்லை(parfocal lens) எனவும் அழைக்கப்படுகிறது. இதில் குவியத் தொலைவு மாறினாலும் குவிதிறம் மாறாது. பெரும்பாலான நுகர்வோர் அணுக்க வில்லைகள் சரிநேர் குவிதிறத்தைப் பேணுவதில்லை; என்றாலும் அவை அணுக்க வில்லைகள் தாம். பெருபாலான படவொலிக் கருவிகள் ஒளியியல் அணுக்கத்தைக் கொண்டிருப்பதாக விளம்பரப்படுத்தப்படுகின்றான. உண்மையில் அவை வேறுபட்ட மாறாத குவியத்தொல்லைவுகள் உள்ள சில படக்கருவிகளைக் கூட்டாகப் பயன்படுத்துகின்றன; இவை இலக்கவியல் அணுக்க முறை அமைந்த கலப்பு அமைப்புகளாகும்.  
மாறும் குவியத் தொலைவு கூடுதல் செலவாலும் படிமத் தரம், எடை, பருமானங்கள், துளைப் பரப்பு, தற்குவிப்புச் செயல்திறம் போன்ற சில குறையேற்புகளாலும் தன் இயல்கிறது. எடுத்துகாட்டாக, அனைத்து அணுக்க வில்லைகளும் குவியத் தொலைவின் அறுதிநிலை நெடுக்கங்களில் ஓரளவு படிமப் பிரிதிறனை இழக்கின்றன. அதாவது அவற்றின் பெரும, சிறுமத் துளைப் பரப்புகளில் உருவப் பிரிதிறன் குறைகிறது. இவ்விளைவு உயர் பிரிதிறன் படிவங்களில் படிம ஓரங்களில் தெளிவாகத் தெரியும். அணுக்க வில்லை அளிக்கும் குவியத் தொலைவு மாற்ற நெடுக்கம் கூடும்போது, குறையேற்புகளின் பருமையும் கூடும்.
# எல். ஜெயசுதா

**எல். ஜெயசுதா** (*L. Jaya Sudha*) என்பவர் எல். ஜெயசுதா இலட்சுமிகாந்தன் என்றும் அழைக்கப்படுபவர் (பிறப்பு 19 சூன் 1975) இந்தியஅரசியல்வாதி மற்றும் தமிழ்நாடு சட்டமன்ற மேனாள் உறுப்பினர் ஆவார்.இவர் பதினான்காவது தமிழ்நாடு சட்டமன்றத்தேர்தலில்போளூர் சட்டமன்றத் தொகுதியிலிருந்துதேர்ந்தெடுக்கப்பட்டார். அனைத்திந்திய அண்ணா திராவிட முன்னேற்றக் கழகத்தைச் சார்ந்தவர்.  
ஜெயசுதா 1975ஆம் ஆண்டு சூன் 19ம் நாள் போளூரில் பிறந்தார். இவர் இளங்கலை பட்டம் பெற்றவர். இவருக்கு திருமணமாகி மூன்று குழந்தைகள் உள்ளன.
# கண்டாச்சிபுரம் இராமநாதீசுவரர் கோயில்

**கண்டாச்சிபுரம் இராமநாதீசுவரர் கோயில்** என்பது விழுப்புரம் மாவட்டம் கண்டாச்சிபுரத்திலுள்ள சிவன் கோயிலாகும்.
# கண்டாச்சிபுரம் இராமநாதீசுவரர் கோயில்

## தலவரலாறு

இராமன், சீதையைத் தேடி வரும்போது, சிவபூசை செய்தல் பொருட்டு மணலினால் லிங்கத்தை செய்து வழிப்பட்டதாக கூறப்படுகிறது. இராமபிரான் வழிப்பட்டதால் இறைவனுக்கு "இராமநாதேசுரர்" என்று பெயர் வழங்கப்படுகிறது.
# கண்டாச்சிபுரம் இராமநாதீசுவரர் கோயில்

## அமைவிடம்

இக்கோயில் கண்டராதித்த சோழன் காலத்தில் நிறுவப்பட்டது. இக்கோவில் மடவிளாகம் ஏரிக்கரையில் அமைந்துள்ளது. இக்கோயில் கல்வெட்டுகளில் "நெற்குப்பையான் கண்டராதித்தபுரம்" என காணப்படுகிறது. கண்டராதித்தன் பெயரால் இவ்வூர் கண்டராதித்தபுரம் என்றாயிற்று.
# கண்டாச்சிபுரம் இராமநாதீசுவரர் கோயில்

## சந்நிதிகள்

அம்பாள் சௌந்தர்ய ஞானாம்பிகை, செல்வ விநாயகர், அறுபத்து மூவர், சோமஸ்கந்தர், இராமன் சீதை லட்சுமணன் ஆஞ்சநேயர், கஜலட்சுமி, நடராஜர் ஆகிய சந்நிதிகள் உள்ளன.  
கோவிலின் உள்ளே கருவறைச் சுவரில் கல்வெட்டுகள் உள்ளன. கருவறைக்குச் செல்லும் வாயிலின் தென்பகுதியில் இராமர், சீதை, அனுமன் சிவபூஜை செய்யும் சிற்பங்கள் சுவரில் உள்ளன.
# கண்டாச்சிபுரம் இராமநாதீசுவரர் கோயில்

## சந்நிதிகள்

### திருவிழாக்கள்

- சமயக் குரவர் குருபூசை,
- ஐப்பசியில் கந்த சஷ்டி,
- தை மாதத்தில் பிரமோற்சவம் பத்து நாட்கள்,
- சோம வார வழிபாடு,
- விசாக வழிபாடு,
- மார்கழித் திங்கள் வழிபாடு,
- பிரதோஷ வழிபாடு,
- தேர் பவனி
- சனிப் பிரதோஷம்
- திருவூடல் விழா
# கலா நிலையம் ராஜகோபால்

**கலா நிலையம் ராஜகோபால்** தமிழ்நாட்டின் சிறந்த தமிழறிஞர்களுள் ஒருவர். சிறந்த இதழியலாளராகவும் உரையாசிரியராகவும் படைப்பாளராகவும் சொற்பொழிவாளராகவும் விளங்கியவர்.
# கலா நிலையம் ராஜகோபால்

## பிறப்பு

தஞ்சை மாவட்டம் மன்னார்குடியில் கிருஷ்ணமாச்சாரி, ஜானகி இணையருக்கு மகனாய் 15.3.1897 அன்று பிறந்தார். தஞ்சைப்பள்ளிகளில் பள்ளிக்கல்வி பயின்ற இவர் பட்டப்படிப்பை சென்னையில் முடித்தார்.
# கலா நிலையம் ராஜகோபால்

## பணி

செல்வ வளம்மிக்கவராகத் திகழ்ந்த இவர் பணிக்கு ஏதும் செல்லாமல் செல்வம் அனைத்தையும் தமிழுக்காகவே செலவழித்து மகிழ்ந்தார். முழுநேரத் தமிழ்ப்பணியில் ஈடுபட்டு தமிழன்னைக்குப் பெருமை சேர்த்துள்ளார்.
# கலா நிலையம் ராஜகோபால்

## பணி

### குடும்ப வாழ்வு

இவரது துணைவியார் பெயர் ரங்கநாயகி. மக்கள் மூவர். மைதிலி, கிருஷ்ணன், மாதவன் ஆகியோர். தமது மனைவி 24 வயதில் மறைந்த போதும் மறுமணம் புரிந்து கொள்ளாது தமிழுக்குத் தொண்டு புரிந்து வாழ்ந்துள்ளார்.
# கலா நிலையம் ராஜகோபால்

## தமிழ்த்தொண்டு

32 நூல்கள்
1. வில்லிபாரத உரை 3 பகுதிகள்
1. இலக்கண விளக்கம்
(எழுத்தியல், சொல்லியல், புணரியல், பொருளியல், யாப்பியல்) (1962, ஸ்டார் பிரசுரம்)
1. புகழேந்திப்புலவர் வாழ்க்கை வரலாற்று நூல்
1. ஜூலியஸ் சீசர் வாழ்க்கை வரலாற்று நூல்
1. பிளாட்டோவின் குடிவாழ்க்கை (மொழிபெயர்ப்பு)
1. நெஞ்சில் முதிர்ந்த கனி (நாவல்)
1. வாளும் வனிதையரும் (நாவல்)
1. கானல் வரி
# கலா நிலையம் ராஜகோபால்

## இதழியல் பணி

கலாநிலையம் எனும் வார இதழை டி. என். சேஷாசல அய்யரை ஆசிரியராகக் கொண்டு நடத்தினார்.
# கலா நிலையம் ராஜகோபால்

## பாராட்டும் விருதும்

15.1.79 ல் தமிழக அரசு செந்தமிழ்ச் செல்வர் விருது வழங்கிப் பாராட்டியுள்ளது.
# கலா நிலையம் ராஜகோபால்

## மறைவு

5-9-1983 ல் மறைந்தார்
# கிருஷ்ணராயபுரம் திருக்கண்மாலீஸ்வரர் கோயில்

**திருக்கண்மாலீஸ்வரர் கோயில்** என்பது கரூர் மாவட்டத்தில் கிருஷ்ணராயபுரம் எனும் ஊரில் அமைந்துள்ள சிவன் கோயிலாகும். இங்குள்ள இறைவன் திருஅகத்தீஸ்வரர், திருமுக்கண்ணன் , திருக்கண் மாலீஸ்வர் என பெயர்களில் அழைக்கப்படுகிறார். இந்த சிவன் கோயிலானது காவிரி ஆற்றின் தென்கரையில் அமைந்துள்ளது.
# கிருஷ்ணராயபுரம் திருக்கண்மாலீஸ்வரர் கோயில்

## அகத்தியர் முனிவரால் அருள் பெற்ற தளம் (திருஅகத்தியபுரம்)அருளிய கோயில் வரலாறு

இக்கோயில் சோழப் பேரரசு காலத்தில் சைவர்களால் கட்டப்பட்டதாகும். விஜய நகர பேரரசர் கிருஷ்ணதேவராயரால் இக்கோயில் புனரமைக்கப்பட்டது. எனவே இவ்வூர் கிருஷ்ணராயபுரம் எனப்பெயர் பெற்றது.  
இக்கோயில் எதிரில் மயானம் அமைந்துள்ளது. இதனால் காசிக்கு நிகரான கோயிலாக சைவர்கள் கருதுகின்றனர். காசிக்கு சென்று செய்ய வேண்டிய வேண்டுதலை இங்கு நிறைவேற்றுகின்றனர்.
# கிருஷ்ணராயபுரம் திருக்கண்மாலீஸ்வரர் கோயில்

## சந்நிதிகள்

இக்கோவிலில் மதுக்கரை வேணி, வண்டார் குழலி என்ற பெயரில் அம்மன் சன்னதியும் உப சன்னதிகளாக விநாயகர், சுப்பிரமணியர் சன்னதிகளும் உள்ளன. கோஷ்டத்தில் தட்சிணாமூர்த்தி, பிரம்மா, துர்க்கை ஆகியோர் உள்ளனர்.  
நவகிரகங்கள் சந்நிதி, காலபைரவர், ஹெயகிரீவர் சூரியன் சந்திரன் ஆகிய சந்நிதிகள் அமைந்துள்ளன.
# கிருஷ்ணராயபுரம் திருக்கண்மாலீஸ்வரர் கோயில்

## கோயில் அமைப்பு

இக்கோயிலில் திருக்கண்மாலீஸ்வரர், வண்டார்குழலி அம்மன் சன்னதிகளும், அம்மன், நவகிரகம், தட்சணாமூர்த்தி, விநாயகர், பிரம்மா, சூரியன், சந்திரன், காலபைரவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது.
# கிருஷ்ணராயபுரம் திருக்கண்மாலீஸ்வரர் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.
# கிருஷ்ணராயபுரம் திருக்கண்மாலீஸ்வரர் கோயில்

## விழாக்கள்

பிரதோசம், மாசி பெரும் விழா மற்றும் திருமண விசேஷங்கள் நடைபெறுகிறது. இக்கோயில் தமிழ் நாடு அரசு இந்து அறநிலையத்துறை கட்டுப்பாட்டில் உள்ளது.
# க. மணிவர்மா

**க. மணிவர்மா** (*K. Manivarma*) என்பவர் இந்தியாவைச் சேர்ந்த ஓர் அரசியல்வாதியாவார். தமிழ்நாடு சட்டமன்ற உறுப்பினராகவும் இவர் இருந்துள்ளார். 1996ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தமிழ் மாநில காங்கிரசு கட்சியின் சார்பாகப் போட்டியிட்டு தண்டராம்பட்டு சட்டமன்றத் தொகுதியில் தேர்ந்தெடுக்கபட்டார்.  
மணிவர்மா 2015-ஆம் ஆண்டில் தமிழ் மாநில காங்கிரசு கட்சியின் மாவட்டத் தலைவராக அறிவிக்கப்பட்டார்.
# பி. சண்முகம் (வேலூர்)

**ப. சண்முகம்** (*P. Shanmugam*, அக்டோபர் 10, 1946 – பிப்ரவரி 26, 2006) ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவரது தந்தை பஞ்சாட்சரம் முதலியார் மற்றும் தாயார் கமலா அம்மாள் ஆகியோர் ஆவார். இவர் வேலூர் தொகுதியில் நாடாளுமன்ற உறுப்பினராக 1996முதல் 1998வரைபதவிவகித்துள்ளார். இவர் ஒரு சமூக சேவகர், தொழிலதிபர் மற்றும் விவசாயியும் ஆவார்.  
1996 ஆம் ஆண்டு நடைபெற்ற நாடாளுமன்ற தேர்தலில், இவரைஎதிர்த்துபோட்டியிட்டஇந்தியதேசியகாங்கிரஸ்கட்சியை சேர்ந்த பி. அக்பர் பாஷா என்பவரை 2,11,035 வாக்குகள் வித்தியாசத்தில் தோற்கடித்து வெற்றிபெற்றார். இவர் பிப்ரவரி 26, 2006ஆம் ஆண்டு மரணமடைந்தார்.
# பி. சண்முகம் (வேலூர்)

## வகித்த பதவிகள்

- திமுகவின் வேலூர் மாவட்ட செயலாளராக இருந்தார்.தி. மு. கழகத்தில்இவர் முக்கியப் பங்கு வகித்தார்.
- அகரம்சேரி பாய் நெசவாளர்கள் கூட்டுறவு சங்கம்
- ஆம்பூரில் உள்ள 'ஆம்பூர் மார்கெட்டிங்' சங்கங்களின் தலைவராக பதவி வகித்தார்.
# அரித்துவார் கும்பமேளா

**அரித்துவார் கும்பமேளா** (கிண்ணத் திருவிழா) (*Haridwar Kumbh Mela*) என்பது இந்தியாவின் உத்தராகண்டம் மாவட்டத்திலுள்ள அரித்துவாரில் ஒவ்வொரு 12 ஆண்டுகளுக்கு ஒருமுறை நடத்தப்படும் கும்பமேளாவாகும். இந்து சோதிடத்தின்படி சரியான தேதி தீர்மானிக்கப்படுகிறது : வியாழன் கும்பத்தில் இருக்கும் போதும் சூரியன் மேழத்தில் நுழையும் போது இந்தத் திருவிழா நடத்தப்படுகிறது.  
இந்த நிகழ்வு இந்துக்களுக்கும் ஆன்மீகத்தில் நாட்டம் கொண்ட பிறருக்கும் ஆழ்ந்த மத முக்கியத்துவத்தைக் கொண்டுள்ளது. வரலாற்று ரீதியாக, இது ஒரு முக்கியமான வணிக நிகழ்வாக இருந்துள்ளது. அரேபியாவிலிருந்து வணிகர்கள் இந்தத் திருவிழாவில் கலந்து கொண்டுள்ளனர். ஒரு கும்பமேளா முடிந்து ஆறு ஆண்டுகளுக்குப் பிறகு ஒரு அர்த்த கும்ப மேளா ("அரை கும்பம்") நடைபெறுகிறது. கடந்த அர்த் கும்ப மேளா 2016இல் நடந்தது
# அரித்துவார் கும்பமேளா

## ஆரம்பப் பதிவுகள்

கும்பமேளா நடைபெறும் நான்கு இடங்களில் அரித்துவாரும் ஒன்று. பிரயாகை (அலகாபாத்), திரிம்பகம் (நாசிக்) , உஜ்ஜைன் ஆகியவை பிற இடங்களாகும். பண்டைய இந்திய இலக்கியங்களில் ஆற்றங்கரையில் குளிக்கும் திருவிழாக்கள் பற்றி பல குறிப்புகள் இருந்தாலும், கும்பமேளாவின் சரியான காலம் நிச்சயமற்றது.  
அரித்துவாரில் நடைபெறும் திருவிழா அசல் கும்பமேளாவாகத் தோன்றுகிறது. ஏனெனில் இது 'கும்பம்' என்ற சோதிட அடையாளத்தின்படி நடத்தப்படுகிறது. மேலும் இதன் 12 வருட சுழற்சியைப் பற்றிய பல குறிப்புகள் உள்ளன. அரித்துவார் கும்பமேளா குறைந்தது 1600களின் முற்பகுதியில் இருந்து தொடங்குகிறது. *குலாசத்-உத்-தவாரிக்* (1695), *சாஹர் குல்ஷன்* (1789) ஆகியவை "கும்ப மேளா" என்ற பெயரைப் பயன்படுத்தும் ஆரம்பகால நூல்கள். இந்த இரண்டு நூல்களும் அரித்துவாரின் திருவிழாவை மட்டுமே விவரிக்க "கும்பமேளா" என்ற சொல்லைப் பயன்படுத்துகின்றன. இருப்பினும் அவை அலகாபாத் (வருடாந்திர மக கும்பமேளா) , நாசிக் கும்பமேளா போன்ற திருவிழாக்களையும் குறிப்பிடுகின்றன. மற்ற மூன்று இடங்களில் நடைபெறும் கும்பமேளா அரித்துவாரின் கும்பமேளாவை தழுவியதாகத் தெரிகிறது.  
முஸ்லிம் படையெடுப்பாளர் தைமூர் 1398இல் அரித்துவாரை ஆக்கிரமித்தார். மேலும் கும்பமேளாவில் பல யாத்ரீகர்களை படுகொலையும் செய்தார்.
# அரித்துவார் கும்பமேளா

## முகலாயர் காலம்

ஈரானைச் சேர்ந்த ஒரு குறிப்பிடத்தக்க பாரசீக வரலாற்றாசிரியரான மொக்சின் பானி *தபெஸ்தான்-இ மசாஹேப்* என்ற தனது படைப்பில் 1640இல் அரித்துவாரில் அகாராக்களிடையே நடந்த ஒரு மோதலைப்பற்றிக் குறிப்பிடுகிறார். ஒருவேளை இது கும்பமேளாவாக இருக்கலாம்.  
*குலாசத்-உத்- தவாரிக்* (1695) என்ற முகலாய ஆட்சியின் தில்லி பகுதிகளைப் பற்றிய ஒரு விளக்கத்தில் திருவிழா பற்றி குறிப்பிடப்பட்டுள்ளது. ஒவ்வொரு ஆண்டும் வைசாகி காலத்தில் சூரியன் மேழ ராசியில் நுழையும் போது, அருகிலுள்ள கிராமப்புற மக்கள் அரித்துவாரில் கூடுவார்கள் என்று அது கூறுகிறது. 12 ஆண்டுகளுக்கு ஒருமுறை, சூரியன் கும்பத்தில் பிரவேசிக்கும் போது, அரித்துவாரில் தொலைதூர மக்கள் கூடுவார்கள். இத்தருணத்தில் ஆற்றில் நீராடுவதும், அன்னதானம் செய்வதும், முடியை மொட்டையடிப்பதும் புண்ணியச் செயல்களாகக் கருதப்படும். இறந்தவர்களின் இரட்சிப்புக்காக மக்கள் இறந்தவர்களின் எலும்புகளை ஆற்றில் வீசுவார்கள் என்றும் அது கூறுகிறது.  
வியாழன் கும்பத்தில் நுழையும் வைசாகி மாதத்தில் அரித்துவாரில் மேளா நடைபெறும் என்றும் *சாஹர் குல்ஷன்* (1759) என்ற நூல் கூறுகிறது. இந்தத் திருவிழா 'கும்பமேளா' என்று அழைக்கப்பட்டது என்றும் அதில் லட்சக்கணக்கான பக்கிரிகளும். சன்யாசிகளும் கலந்து கொண்டனர் என்றும் குறிப்பிடுகிறது. மேளாவில் கலந்து கொள்ள வந்த பிரயாகையின் (அலகாபாத்) பக்கிரிகளை உள்ளூர் சன்யாசிகள் தாக்கியதாகவும் அது கூறுகிறது.  
18ஆம் நூற்றாண்டின் நடுப்பகுதியில், வடமேற்கு இந்தியாவில் அரித்துவார் கும்பமேளா ஒரு முக்கிய வணிக நிகழ்வாக மாறியது. கிழக்கிந்திய நிறுவனத்தின் புவியியலாளர் *கேப்டன் பிரான்சிஸ் ராப்பரின்* 1808 கணக்கின்படி, 1760 மோதலில் 18,000 பைராகிகள் கொல்லப்பட்டனர். நிகழ்வில் பாதுகாப்புப் படைகளை நிலைநிறுத்துவதன் முக்கியத்துவத்தை வலியுறுத்தும் பின்னணியில் ராப்பர் இதனைக் கூறினார். 1888ஆம் ஆண்டில், அலகாபாத்தின் மாவட்டத் குற்றவியல் நடுவர், இறந்தவர்களின் எண்ணிக்கை "சந்தேகத்திற்கு இடமின்றி ரேப்பரால் மிகைப்படுத்தப்பட்டிருக்க வேண்டும்" என்று எழுதினார். வரலாற்றாசிரியர் *மைக்கேல் குக்*கின் கூற்றுப்படி, இந்த எண்ணிக்கை 1800 ஆக இருக்கலாம்
# அரித்துவார் கும்பமேளா

## முகலாயர் காலம்

### 1783: வாந்திபேதி தொற்றுநோய்

1783ஆம் ஆண்டு அரித்துவாரில் நடந்த கும்பமேளாவின் போது வாந்திபேதி ஏற்பட்டது. அந்த ஆண்டு 1-2 மில்லியன் பார்வையாளர்கள் திருவிழாவில் கலந்து கொண்டனர். இவர்களில், முதல் எட்டு நாட்களில் 20,000க்கும் மேற்பட்டோர் அரித்துவார் நகரத்தில் மட்டுமே இறந்தனர். மேலும் திருவிழாவுடன் இந்த நோய் முடிந்தது. நகரத்திலிருந்து சுமார் 8 மைல் தொலைவில் இருந்த பக்கத்து கிராமமான சுவாலாபூரில் (இப்போது ஒரு நகரம்) இந்த நோய் கண்டறியப்படவில்லை.
# அரித்துவார் கும்பமேளா

## முகலாயர் காலம்

### 1796: சைவர்கள் படுகொலை

கும்பமேளாவை முதலில் நேரில் பார்த்த *கேப்டன் தாமஸ் ஹார்ட்விக்* என்ற பிரித்தானியர் *ஏசியாடிக் ரிசர்சஸில்* ஒரு கட்டுரையாக எழுதியுள்ளார். இந்த நேரத்தில், அரித்துவார் மராட்டியப் பிரதேசத்தின் ஒரு பகுதியாக இருந்தது. யாத்ரீகர்களிடமிருந்து சேகரிக்கப்பட்ட வரிகளின் பதிவேட்டின் அடிப்படையில், *ஹார்ட்விக்* மேளாவில் கலந்து கொண்ட மக்களின் அளவை 2-2.5 மில்லியன் என மதிப்பிட்டார். அவரது கூற்றுப்படி, "எண்ணிக்கையிலும், சக்தியிலும்" சைவ சாதுக்கள் மிகவும் ஆதிக்கம் செலுத்தினர் எனத் தெரிகிறது. அடுத்த மிக சக்திவாய்ந்த பிரிவினராக வைணவ பைராகிகள் இருந்துள்ளனர். சைவ சாதுக்கள் வாள், கேடயங்கள் ஆகியவற்றை ஏந்தி மேளா முழுவதையும் நிர்வகித்தார்கள். அவர்களின் தலைவர்கள் அனைத்து புகார்களையும் கேட்டு முடிவெடுக்க குழுக்கூட்டத்தை தினமும் நடத்தினர். சாதுக்கள் தாங்கள் வசூலித்த வரிகளை மராட்டிய கருவூலத்தில் செலுத்தவில்லை.  
மேளாவில் சீக்கியக் குழுவில் ஏராளமான உதாசி துறவிகள் இருந்தனர். அவர்களுடன் சுமார் 12,000-14,000 கால்சா குதிரைப்படை வீரர்கள் இருந்தனர். பாட்டியாலாவைச் சேர்ந்த சாகிப் சிங், ராய் சிங் பாங்கி , சேர் சிங் பாங்கி ஆகியோர் குதிரைப்படையை வழிநடத்தினர். சீக்கிய வீரர்கள் சுவாலாபூரில் முகாமிட்டனர். அதே நேரத்தில் உதாசிகள் திருவிழா நடக்கும் இடத்திற்கு அருகில் ஒரு இடத்தில் தங்கள முகாமைத் தேர்ந்தெடுத்தனர். உதாசி தலைவர் சைவ சாதுக்களின் தலைவரிடம் அனுமதி பெறாமல், தேர்ந்தெடுக்கப்பட்ட இடத்தில் தங்கள் கொடியை நிறுவினார். இதனால் கோபமடைந்த சைவ சாதுக்கள் உதாசிகளின் கொடியை கீழே இழுத்து அவர்களை விரட்டினர். பின்னர் இவர்களுக்குள் ஒரு உடன்பாடு ஏற்பட்டது. அடுத்த சில நாட்களில் இரு குழுக்களிடையே எந்த மோதலும் இல்லை. இருப்பினும், ஏப்ரல் 10, 1796 அன்று காலை 8 மணியளவில் (மேளாவின் கடைசி நாள்), சீக்கியர்கள், சைவ சாதுக்களையும் உதாசி அல்லாத பிற யாத்ரீகர்களையும் தாக்கினர். இதற்கு முன், அவர்கள் தங்கள் முகாமில் இருந்த பெண்களையும் குழந்தைகளையும் அரித்துவார் அருகே உள்ள ஒரு கிராமத்திற்கு மாற்றிவிட்டனர். சைவ சாதுக்களின் தலைவர்களில் ஒருவரான மௌன்புரி உட்பட சுமார் 500 சாதுக்களை சீக்கியர்கள் கொன்றனர். படுகொலையில் இருந்து தப்பிக்கும் முயற்சியில் ஆற்றைக் கடக்கும் போது பலர் நீரில் மூழ்கினர். பிரிட்டிசு *கேப்டன் முர்ரே*, தலைமையில் ஒரு படைப்பிரிவு படித்துறையில் நிறுத்தப்பட்டது.
# அரித்துவார் கும்பமேளா

## சுதந்திர இந்தியா

### 1986 கும்பமேளா

14 ஏப்ரல் 1986 அன்று நடந்த கும்பமேளாவின் போது ஏற்பட்ட நெரிசலில் நாற்பத்தேழு பேர் கொல்லப்பட்டனர். இரண்டு மணி நேரம், சுமார் 20,000 யாத்ரீகர்கள் ஹரனின் படித்துறைக்குச் செல்வதற்காக பந்த் தீவுக்கு அருகில் உள்ள பாலத்தை கடக்க, காவலர்கள் அங்கு தடுத்தனர். அவர்களில் சிலர் முன்னேறியபோது, காவலர்கள் லேசான தடியடி நடத்தினர் . பந்த் தீவு அருகே ஒருவர் தவறி விழுந்ததால் நெரிசல் ஏற்பட்டது.  
இருப்பினும், இந்தியா டுடேயின் இந்தர்ஜித் பத்வார், ஒட்டுமொத்த மேளா ஏற்பாடுகளைப் பாராட்டி, அரித்துவார் "எப்போதும் இல்லாத அளவுக்கு தூய்மையாகவும், சுகாதாரமாகவும் இருக்கிறது" என்று குறிப்பிட்டார். மாவட்டத் குற்றவியல் நடுவர் அருண் குமார் மிஸ்ரா தலைமையிலான நிர்வாகத்தால், 35 கிமீ 2 மேளா பகுதியை தினமும் சுத்தம் செய்ய 5,000 துப்புரவு பணியாளர்கள் பணியமர்த்தப்பட்டனர். ஆயிரக்கணக்கான சிறுநீர் கழிப்பிடங்களும் மலக்கழிவறைகளும் கட்டப்பட்டன. நிர்வாகம் 20 பாலங்களையும் பல தற்காலிக சாலைகளையும் அமைத்தது. ஒரு சதுர அடிக்கு ஒரு கூடாரங்கள் நிறுவப்பட்டு 5 பைசா வீதம் வாடகைக்கு விடப்பட்டது. பத்து வடிகட்டும் கிணறுகள் கட்டப்பட்டு, மின் திறன் இரட்டிப்பாக்கப்பட்டது. எண்பது புதிய பொது விநியோகக் கடைகளும், நூற்றுக்கும் மேற்பட்ட பால் சாவடிகளும் அமைக்கப்பட்டன. எண்பத்தைந்து மருத்துவர்களுடன் நாற்பது முதலுதவி நிலையங்கள் நிறுவப்பட்டன. சட்டம் ஒழுங்கை பாதுகாக்க கமாண்டோ பிரிவுகள், உளவுப்பிரிவு என 10,000 காவலர்கள் குவிக்கப்பட்டனர். அதிகாரிகளின் கூற்றுப்படி, ஏப்ரல் 14, 2010 முதல் சுமார் 40 மில்லியன் மக்கள் குளித்துள்ளனர். உலகின் மிகப்பெரிய மதக் கூட்டமாக கருதப்படும் இந்த திருவிழாவில் நூற்றுக்கணக்கான வெளிநாட்டினர் இந்திய யாத்ரீகர்களுடன் இணைந்தனர். அதிக எண்ணிக்கையிலான யாத்ரீகர்களுக்கு இடமளிக்க இந்திய இரயில்வே சிறப்பு தொடர் வண்டிகளை இயக்கியது. புனிதர்களுக்கும் பக்தர்களுக்கும் இடையே ஏற்பட்ட மோதலில் ஏற்பட்ட கூட்ட நெரிசலில் குறைந்தது 5 பேர் உயிரிழந்தனர்.  
எதிர்காலத்தில் விழா நடத்துவதை மேம்படுத்தும் நம்பிக்கையுடன் இந்திய விண்வெளி ஆய்வு மையம் கூட்டத்தின் செயற்கைக்கோள் படங்களை எடுத்தது.  
சுற்றுச்சூழல் மேம்பாடுகள் இருந்தபோதிலும், மகாகும்பமேளா மிகவும் சுகாதாரமற்ற நிகழ்வாகவே இருந்தது.
# அரித்துவார் கும்பமேளா

## சுதந்திர இந்தியா

### 2021 கும்பமேளா

2021 அரித்துவார் கும்பமேளா கோவிட் தொற்றுநோய்களின் போது நடத்தப்பட்டது. இது கோவிட் வழக்குகளின் அதிகரிப்புக்கு பெரும் மக்கள் பங்களிக்கும் என்ற கவலைக்கு வழிவகுத்தது. இது ஒரு விரிவான பரவல் நிகழ்வாக மாறியது. நிகழ்வை ரத்து செய்யவோ அல்லது நாட்களை குறைக்கவோ அரசாங்கம் மறுத்துவிட்டது. மத்திய சுகாதார அமைச்சகம், நிகழ்வின் போது கோவிட் பரவுவதைத் தடுப்பதற்கான நிலையான செயல்பாட்டு நடைமுறைகளின் பட்டியலை வெளியிட்டது, இதில் பங்கேற்பாளர்களுக்கான கட்டாய எதிர்மறை RT-PCR சோதனை அறிக்கையும் அடங்கும். இருப்பினும், பல பங்கேற்பாளர்கள் வழிகாட்டுதல்களைப் பின்பற்ற மறுத்து, முகமூடிகளை அணிய மறுத்துவிட்டனர் அல்லது சமூக விலகலைத் தவிர்த்தனர். ஏப்ரல் 10-14 தேதிகளில், 1701 பங்கேற்பாளர்களுக்கு கோவிட் பரிசோதை செய்யப்பட்டது. உத்தரகாண்டில் அதிகரித்து வரும் கோவிட் வழக்குகள் காரணமாக ஏப்ரல் 27 அன்று திட்டமிடப்பட்ட சாகி நீராட்டத்திலிருந்து நிரஞ்சனி அகாராக்கள் விலகினர்.
# தென் தமிழக பஞ்ச பூதத் தலங்கள்

**தென்தமிழக பஞ்ச பூதத் தலங்கள்** என்பது வட தமிழகத்தில் பஞ்ச பூதத் தலங்கள் இருப்பதைப் போலவே, தென் தமிழகத்திலும் அமைந்துள்ள பஞ்ச பூதத் தலங்கள் ஆகும். வட தமிழக பஞ்ச பூதத் தலங்களுக்கு நிகரான சிறப்பு தென் தமிழக பஞ்ச பூதத் தலங்களுக்கும் உண்டு என்று சைவ சமயக் குறவர்கள் கருதுகிறார்கள்.
# தென் தமிழக பஞ்ச பூதத் தலங்கள்

## பஞ்ச பூதத் தலங்கள்

| பஞ்ச பூதங்கள் | ஊர் | சுவாமி | அம்பாள் |  |
| --- | --- | --- | --- | --- |
| நிலம்-பிருதிவி | சங்கரன்கோவில் | சங்கரலிங்கப்பெருமான் | கோமதியம்பாள் |  |
| தண்ணீர்-அப்பு | தாருகாபுரம் | மத்யஸ்தநாதர் | அகிலாண்டேசுவரி |  |
| நெருப்பு-அக்னி-தேயு | கரிவலம்வந்தநல்லூர் | பால்வண்ணநாதர் | ஒப்பனையம்பாள் |  |
| காற்று-வாயு | தென்மலை | திரிபுரநாதர் | சிவபரிபூரணாம்பிகை |  |
| வெளி-ஆகாயம் | தேவதானம் | நச்சாடைதவிர்த்து அருளிய நாதர் | தவம்பெற்றநாயகி | } |
# விரைவுத் தொடருந்து

மாசுகோவில் ஓடும் இலாசுடோகா நகர விரைவு இரயில்]]  
**விரைவுத் தொடருந்து** (*Express train*) என்பது ஒரு வகை பயணிகள் இரயிலாகும். இது அதன் புறப்படுமிடம் மற்றும் சேருமிட நிலையங்களுக்கு இடையில் சில அல்லது நிறுத்தங்களே இல்லாமல் பயணிக்கும். பொதுவாக முக்கிய இடங்களில் மட்டும் நின்று செல்லும். பொதுவாக உள்ளூர் இரயில்களை விட வேகமான சேவையை வழங்கும். விரைவுத் தொடருந்துகள் உள்ளூர் தொடருந்துகளோடு ஒப்பிடுகையில் குறைவான நிறுத்தங்களில் மட்டுமே நின்று செல்கின்றன. சில நேரங்களில், உள்ளூர் தொடருந்து சேவைகள் நிறுத்தப்பட்டு விரைவுத் தொடருந்து சென்ற பின் உள்ளூர் தொடருந்துகள் மீண்டும் இயக்கப்படுகின்றன.< சில நேரங்களில் இவை விரைவு தொடருந்துகள் அல்லது அதி விரைவு தொடருந்துகள் என குறிப்பிடப்படுகின்றன. கோவை விரைவுவண்டி இதற்கு உதாரணமாகும்.  
பல அதிவேக இரயில் சேவைகள் விரைவுத் தொடருந்து என்று இயக்கப்பட்டாலும் விரைவுத் தொடருந்து என விவரிக்கப்படும் அனைத்து இரயில்களும் மற்ற சேவைகளை விட மிக வேகமாக பயணிப்பதில்லை. 19 ஆம் நூற்றாண்டில் ஐக்கிய இராச்சியத்தில் ஓடிய இரயில்கள் ஒரு மணி நேரத்திற்கு 40 மைல்கள் (64 கி.மீ./ம) பயண வேகம் இருந்தால் அவை விரைவு இரயில்கள் என அழைக்கப்பட்டன.  
விரைவுத் தொடருந்துகளில் சில சமயங்களில் மற்ற வழித்தடங்களை விட அதிக கட்டணங்கள் இருக்கும். மேலும் இரயில் பயணச்சலுகை வைத்திருப்பவர்கள் கூடுதல் கட்டணம் செலுத்த வேண்டியிருக்கும். இவற்றில் முதல் வகுப்பு பயணச்சீட்டு மட்டும் கிடைக்கலாம். சில விரைவு வண்டி வழித்தடங்கள், உள்ளூர் இரயில் சேவை பாதையின் முனைகளுக்கு அருகில் மட்டும் நிலையங்களில் நிறுத்தப்படலாம். எடுத்துக்காட்டாக, அந்த குறிப்பிட்ட நிலையங்களுக்கு கூடுதல் உள்ளூர் சேவை இல்லாத இடங்களில் இவ்வாறு நிறுத்தப்படுவதுண்டு. இரவுநேரம் போன்ற இணையான உள்ளூர் சேவையை நியாயப்படுத்தும் அளவுக்கு பயணிகளின் எண்ணிக்கை அதிகமாக இல்லாத நேரங்களில் விரைவு இரயில் வழித்தடங்களும் உள்ளூர் இரயில் ஆக நிறுத்தப்படுவதுமுண்டு.
# கே. எத்திராசன்

**கி. எத்திராசன்** (*K. Ethirajan*) என்பவர் இந்தியாவைச் சேர்ந்த ஓர் அரசியல்வாதியாவார். தமிழ்நாட்டின் முன்னாள் சட்டமன்ற உறுப்பினராக இருந்தார். அண்ணா திராவிட முன்னேற்றக் கழக வேட்பாளராக 1977ஆம் ஆண்டு மற்றும் 1984ஆம் ஆண்டு நடைபெற்ற தேர்தல்களில் அச்சரப்பாக்கம் சட்டமன்ற தொகுதியில் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# கே. தமிழரசன்

**கே.தமிழரசன்** (*K.Tamilarasan*) ஓர் இந்திய அரசியல்வாதியாவார். மதுரை மாவட்டம் மேலூர் தாலுக்காவில் உள்ள பத்தினெட்டாங்குடி கிராமத்தைச் சேர்ந்தவராவார். இவரது தந்தை பெயர் எசு.பி.காசி, தாயார் பெயர் கே.நல்லம்மாள். டி.அரசி என்பவரை மணந்த இவருக்கு திவாகர், ஆர்த்தி, ரகுல் என மூன்று குழந்தைகள் உள்ளனர்.  
மதுரை கிழக்குசட்டமன்ற தொகுதியில்இருந்து தமிழ்நாட்டின் சட்டசபை உறுப்பினராகத் தேர்ந்தெடுக்கப்பட்டார். அவர் அண்ணா திராவிட முன்னேற்ற கழக கட்சியின் சார்பாக போட்டியிட்டு வெற்றி பெற்றார்.  
1996 ஆம் ஆண்டு பத்தினெட்டாங்குடி கிராம ஊராட்சித் தலைவராகத் தேர்ந்தெடுக்கப்பட்ட தமிழரசன், தொடர்ந்து 2001 மற்றும் 2006 ஆம் ஆண்டு உள்ளாட்சித் தேர்தலில் அதே கிராமத்திற்கு ஊராட்சித் தலைவராகத் தேர்ந்தெடுக்கப்பட்டார். 2011 ஆம் ஆண்டு நடைபெற்ற சட்டமன்ற தேர்தலில் தமிழரசன் 99447 வாக்குகள் பெற்று திராவிட முன்னேற்றக் கழகத்தின் போட்டியாளரான பி.மூர்த்தியை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.
# வி. எம். ராஜலட்சுமி

**வி. மு. ராஜலட்சுமி** (*V. M. Rajalakshmi*) என்பவர் ஒரு தமிழக அரசியல்வாதியாவார். 2014 ஆம் ஆண்டு உள்ளாட்சி தேர்தலில் வெற்றிபெற்று சங்கரன்கோவில் நகர மன்றத் தலைவியாகப் பதவி வகித்தார். 2016 ஆண்டு தனது நகரமன்றத் தலைவி பொறுப்பைவிட்டு விலகி சங்கரன்கோவில் சட்டமன்ற தொகுதியில் அதிமுக கட்சியின் சார்பில் போட்டியிட்டு வென்றார். 2016ஆம் ஆண்டு மே மாதம் தமிழக அமைச்சரவையில் ஆதிதிராவிடர் நலத்துறை அமைச்சராகப் பொறுப்பேற்றார். 15 ஆவது தமிழ்நாடு சட்டமன்ற உறுப்பினராக உள்ளார்.  
இவர் நெல்லை மாவட்டம் சங்கரன் கோவிலில் வசிக்கிறார். இவரது கணவர் பெயர் முருகன். இவர்களுக்கு அரிணி என்ற மகளும், பிரதீப் என்ற மகனும் உள்ளனர்.
# எம். கந்தசாமி

**எம். கந்தசாமி**(15 சூலை 1933 - 14 ஏப்பிரல் 2025) என்பவர் ஓர் இந்திய அரசியல்வாதியும், தமிழகத்தின்முன்னாள் சட்டமன்ற உறுப்பினரும் ஆவார். திருச்சிராப்பள்ளி மாவட்டம் குளித்தலையினைச் சார்ந்த இவர் குளித்தலையிலுள்ள வாரியப் பள்ளியில் பள்ளிக் கல்வியினையும் புதுக்கோட்டை மன்னர் கல்லூரியிலும், திருச்சிராப்பள்ளி தேசியக் கல்லூரியிலும் கல்லூரிக் கல்வியினையும் பயின்றுள்ளார். இவர்தமிழ்நாடு சட்டமன்றத்திற்குத்,திராவிட முன்னேற்றக் கழகத்தின்சார்பில்குளித்தலை சட்டமன்றத் தொகுதியின்உறுப்பினராக,1967, மற்றும்1971 ஆகிய ஆண்டுகள் நடந்த தேர்தல்களில் தேர்ந்தெடுக்கப்பட்டார்.
# பாதீடு (சொல் விளக்கம்)

தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் பாதீடு என்பது அத்திணையின் ஒரு துறை அல்லது உட்பிரிவு ஆகும். **பாதீடு** என்னும் சொல் *பிரித்துக் கொடுத்தல்* என்னும் பொருளைக் கொடுக்கும். பாதீடு என்பது வெட்சி வீரர்கள் கைப்பற்றிக் கொண்டுவந்து ஊரின் நடுவே (அம்பலத்தே) செலுத்திய பகைவருடைய பசுக் கூட்டங்களை, அவர்களுடைய படைத்தலைவன் அவரவர் ஆற்றிய தொழிலின் தகுதிக்கேற்ப அவற்றைப் பிரித்துக் கொடுத்தல் பாதீடு என்பதாகும்.
# பாதீடு (சொல் விளக்கம்)

### விதி

கவர்கணைச் சுற்றும் கவர்ந்த கணநிரை  
அவரவர் வினைவயின் அறிந்தீந் தன்று
# பாதீடு (சொல் விளக்கம்)

### விதி

#### சான்றுப் பாடல்

ஒள்வாண் மலைந்தார்க்கும் ஒற்றாய்ந்து உரைத்தார்க்கும்  
புள்வாய்ப்பச் சொன்ன புலவர்க்கும் - விள்வாரை  
மாறட்ட வென்றி மறவர்தம் சீறூரிற்  
கூறிட்டார் கொண்ட நிரை.
# பாதீடு (சொல் விளக்கம்)

### விதி

#### பாடல் விளக்கம்

வாட்போரில் ஈடுபட்ட வீரர்களுக்கும் பகையிடத்தே ஒற்று அறிந்து வந்து சொன்ன ஒற்றர்களுக்கும். தவறில்லாமல் சரியாக நிமித்தம் பார்த்து சொன்ன அறிஞர்களுக்கும் தம்முடன் வேறுபடும் பகைவரை வென்ற வெற்றியையுடைய வெட்சி மறவர்கள் தாம் கைப்பற்றிக் கொண்டுவந்த பசுக்களை பகுத்துக் கொடுத்தனர் என இவ்வெண்பாவில் கூறப்பட்டுள்ளதால் இது பாதீடு துறைக்குச் சான்றாகும்.  
முனைவர் கு.முத்துராசன், எளிய உரையில் புறப்பொருள் வெண்பாமாலை, ஐந்திணைப் பதிப்பகம், சென்னை, சூலை 2004, பக்.23-24.
# வாழவச்சனூர்

**வாழவச்சனூர்** என்பது தமிழ்நாடு, திருவண்ணாமலை மாவட்டம், தென்பெண்ணை ஆற்றங்கரையில் அமைந்துள்ள ஒரு கிராமம். இக்கிராமம் 1972-இல் ஏற்பட்ட பெருவெள்ளத்திற்குப் பிறகு உருவானது. இந்நாளில் மாட்டு சந்தையும் கால்நடைச் சந்தையும் இங்குள்ளது. தமிழக முன்னாள் முதலமைச்சர் காமராஜர் அவர்களால் கட்டப்பட்டுள்ள புதிய பாலம் ஒன்றும் இங்கு அமைந்துள்ளது. இங்கே வேளாண்மை முக்கியமான தொழிலாகும். இதனால் கால்நடைகளான ஆடு மாடுகளின் தேவையும் அதிகம். நிலங்களைப் பண்படுத்தும் உழவுத்தொழிலுக்கான ஏர் மாடுகளுக்கான சந்தை என்பதால் அக்கம் பக்கம் உள்ள ஊர்களுக்கான தேவையும் அதிகம்
# பசீன் உடன்படிக்கை (1802)

**பசீன் உடன்படிக்கை** *(Treaty of Bassein)* என்பது 1802 ஆம் ஆண்டு பூனா யுத்தத்திற்கு பிறகு, மராத்தியப் பேரரசின் பேஷ்வா இரண்டாம் பாஜி ராவுக்கும், ஆங்கிலேய கிழக்கிந்திய வணிக குழுவிற்கும் இடையில் கையெழுத்தான ஓர் உடன்படிக்கை ஆகும். இந்த உடன்படிக்கை மராட்டியப் பேரரசை கலைப்பதற்கான ஒரு தீர்க்கமான படிநிலையாகும். கிழக்கிந்திய கம்பெனி 1818 ஆம் ஆண்டில் மேற்கு இந்தியாவில் மராட்டியப் பேரரசின் பிரதேசங்களை அபகரிப்பதற்கு இந்த உடன்படிக்கை வழிவகுத்தது.
# பசீன் உடன்படிக்கை (1802)

## மராட்டியர்களின் உட்பூசல்

மராட்டியர்களின் முக்கியத் தலைவரான நானா பட்னாவிசு 1800ஆம் ஆண்டு மறைந்தார். இதன் பிறகு, பிற மராட்டியத் தலைவர்களுக்கிடையே உட்பூசல் நிலவியது. பேசுவா இரண்டாம் பாகிராவ் சிந்தியாவை ஆதரித்ததால், கோபமடைந்த ஒல்கர் பேசுவாவின் பூனா மீது படையெடுத்தார். இப்போரில் பேசுவாவும், சிந்தியாவும் தோல்வி அடைந்தனர். பூனாவை கைப்பற்றிய ஒல்கர் அந்நகரை சூறையாடி, பெரும் கொள்ளை பொருளுடன் தனது தலைநகருக்குத் திரும்பினார். பீதியடைந்த பேசுவா இரண்டாம் பாஜிராவ் பசீன் என்ற இடத்துக்கு தப்பியோடினார். இந்த நிலையை சாதகமாக பயன்படுத்த நினைத்த வெல்லெஸ்லி பேசுவாவுக்கு ஆதரவு தந்தார்.
# பசீன் உடன்படிக்கை (1802)

## உடன்படிக்கை கையெழுத்தான நாள்

டிசம்பர் 31, 1802 அன்று வெல்லெஸ்லியின் துணைப்படைத் திட்ட உடன்படிக்கையில், பேஷ்வா இரண்டாம் பாஜிராவ் கையெழுத்திட்டார். இதன் விளைவாக, ஆங்கிலேயப் படைகள் ஆர்தர் வெல்லெஸ்லி தலைமையில் பூனாவிற்கு சென்று மே 13, 1803 அன்று இரண்டாம் பாகிராவை பேசுவா பதவியில் அமர்த்தியது. ஒல்கர் பூனாவில் இருந்து தப்பி ஓடினார்.
# பசீன் உடன்படிக்கை (1802)

## உடன்படிக்கையின் சாராம்சங்கள்

இந்த உடன்படிக்கையின் சாராம்சங்கள் பின்வருமாறு:  
- 6000 பேர் கொண்ட ஆங்கிலேயப் படையை பேஷ்வா பராமரிக்க வேண்டும்.
- 2.6 மில்லியன் ரூபாயை கிழக்கிந்தியக் கம்பெனிக்கு வழங்க வேண்டும்.
- பேஷ்வா வணிகக் குழுவின் அனுமதியின்றி யாருடனும் போர் செய்யக் கூடாது.
- பேஷ்வா வேறு எந்த ஐரோப்பியருடனும் தொடர்பு வைத்துக் கொள்ளக் கூடாது.
- சூரத், வதோரா தொடர்பான கோரிக்கைகள் எதுவும் பேசுவா உரிமை கோரக்கூடாது.
- பேசுவா அனைத்து ஐரோப்பியர்களையும் விடுவிக்க வேண்டும்..
- பேசுவாவின் வெளியுறவுக் கொள்கைகள் அனைத்தும் பிரித்தானியர்களின் ஆலோசனைக்கு பின்னரே முடிவு செய்யப்படவேண்டும்.
# பசீன் உடன்படிக்கை (1802)

## மதிப்பீடு

- பசீன் உடன்படிக்கை வெல்லெஸ்லியின் துணைப்படைத் திட்டத்தின் மணிமகுடம் எனப் படுகிறது.
- மராட்டியர்கள் இந்த உடன்படிக்கையை அடிமை சாசனம் என்று குறிப்பிட்டனர்.
# இ. கணேசன்

**இ. கணேசன்** (I. Ganesan) ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். 1977, 1980 ஆகிய ஆண்டுகளில் நடந்த தமிழக சட்டமன்றத் தேர்தலில் அண்ணா திராவிட முன்னேற்ற கழக வேட்பாளராக எடப்பாடி தொகுதியில் போட்டியிட்டு தமிழ்நாடு சட்டமன்ற உறுப்பினராகவெற்றி பெற்றார். மேலும் 1996 மற்றும் 2001 ஆண்டுகளில் நடந்த தேர்தலில்பாட்டாளி மக்கள் கட்சி வேட்பாளராக இவர் போட்டியிட்டார்.
# மு. செல்வராசு

**மு. செல்வராசு** என அறியப்படும் **முனியன் செல்வராசு** (16 மார்ச்சு 1957- 13 மே 2024) ஒரு தமிழ்நாட்டு அரசியலர் ஆவார். இந்தியப் பொதுவுடைமைக் கட்சியின் (இபொக) சார்பில் இந்திய நாடாளுமன்ற மக்களவையில் நாகப்பட்டினம் தொகுதி உறுப்பினராக 1989-91, 1996-99, 2019-24 காலகட்டங்களில் பணியாற்றினார்.
# மு. செல்வராசு

## தொடக்க வாழ்க்கை

இன்றைய திருவாரூர் மாவட்டம், நீடாமங்கலம் ஊராட்சி ஒன்றியத்தில் உள்ள கப்பலுடையான் எனும் சிற்றூரில் வாழ்ந்த குஞ்சம்மாள் -முனியன் இணையரின் மகனாக 16 மார்ச் 1957 அன்று பிறந்தார் செல்வராசு. உழவர் இயக்கத்தில் பெற்றோர் செயல்பட்டு வந்த நிலையில், அவரும் சிறுவயதிலேயே பொதுவுடைமை இயக்கத்தில் சேர்ந்து செயல்படத் தொடங்கினார்.  
திருவாரூரில் உள்ள திரு. வி. க. அரசினர் கலைக் கல்லூரியில், இளங்கலைப் பட்டம் பெற்றார்.
# மு. செல்வராசு

## குடும்ப வாழ்க்கை

இந்தியப் பொதுவுடைமைக் கட்சியின் (இபொக) சார்பில் முன்னதாக 1977-79 வரை நாகப்பட்டினம் மக்களவைத் தொகுதி உறுப்பினராகப் பணியாற்றிப் படுகொலையான எஸ். ஜி. முருகையனின் மூத்த மகள் கமலவதனத்தை வாழ்விணையராக ஏற்றார் செல்வராசு. இவர்களுக்கு இரு மகள்கள் உள்ளனர். இக் குடும்பம், திருவாரூர் மாவட்டம் சித்தமல்லி எனும் ஊரில் வாழ்ந்துவந்தது.
# மு. செல்வராசு

## அரசியல்

### கட்சிப் பொறுப்புகள்

1975 முதல் இபொக-வில் முழுநேர ஊழியராகப் பணியாற்றத் தொடங்கினார்.
# மு. செல்வராசு

## அரசியல்

### போட்டியிட்ட தேர்தல்கள்

| தேர்தல் | தொகுதி | கட்சி | முடிவு | வாக்கு விகிதம் | எதிர்கட்சி வேட்பாளர் | எதிர்கட்சி | எதிர்கட்சி வாக்கு விகிதம் |
| --- | --- | --- | --- | --- | --- | --- | --- |
| 1989 | நாகப்பட்டினம் | இபொக | 48.78 | வீரமுரசு என். எசு | இதேகா | 46 |  |
| 1991 | 44 | பத்மா | இதேகா | 48 |  |  |  |
| 1996 | 54.17 | கலைக்கோவன் எம் | இதேகா | 23.77 |  |  |  |
| 1998 | 59 | கே. கோபால் | அதிமுக | 38 |  |  |  |
| 1999 | 45 | ஏ. கே. எஸ். விஜயன் | திமுக | 49 |  |  |  |
| 2009 | 42 | ஏ. கே. எஸ். விஜயன் | திமுக | 48 |  |  |  |
| 2019 | 52 | சரவணன் எம் | அதிமுக | 31 | } |  |  |
நாகப்பட்டினம் மக்களவைத் தொகுதி உறுப்பினராக மொத்தம் நான்கு முறை தேர்ந்தெடுக்கப்பட்ட செல்வராசு, தமிழ்நாட்டின் காவிரி ஆற்றுப் படுகை மாவட்டங்களுக்குத் தொடர்வண்டித் திட்டங்கள் வேண்டியும், அப்பகுதி வேளாண் மக்களின் உரிமைகளுக்காகவும் பல போராட்டங்களை முன்னெடுத்தார்.
# மு. செல்வராசு

## மறைவு

சிறுநீரகப் பாதிப்பு காரணமாக 2024-க்கு முன்பாக சிறுநீரக மாற்று அறுவை சிகிச்சை செய்து கொண்ட செல்வராசுவுக்கு அவர் சகோதரி சாரதாமணி சிறுநீரக தானம் செய்தார். பிறகு சனவரி 2024-இல் மூச்சுத்திணறல் காரணமாகத் திருவாரூர் அரசு மருத்துவமனை<nowiki/>யில் சிகிச்சை பெற்றார். அதன்பின் சிறுநீரகம் மற்றும் இதயச் சிக்கலால் மே 3 அன்று சென்னை மணப்பாக்கத்தில் உள்ள தனியார் மருத்துவமனையில் சேர்க்கப்பட்ட அவர், மே 13 விடியற்காலையில் தன் 68-ஆம் அகவையில் காலமானார். அப்போது அவர் மக்களவை உறுப்பினர் பதவிக்காலம் நிறைவடைய 10 நாள்களே இருந்தன.  
செல்வராசுவின் மறைவுக்கு தமிழ்நாட்டு முதலமைச்சர் மு. க. ஸ்டாலின் உள்ளிட்ட அரசியல் தலைவர்கள் இரங்கல் தெரிவித்தனர். அவரது உடல், சித்தமல்லிக்கு எடுத்துச் செல்லப்பட்டுப் பொதுமக்கள் மற்றும் தலைவர்களின் இறுதி வணக்கத்துக்காக வைக்கப்பட்டது. மே 14 அன்று காலையில் அவரது இல்லத்தின் முன்பு இரங்கல் கூட்டம் நடைபெற்றது. இபொக தேசிய செயலாளர் நாராயணன், மாநிலச் செயலாளர் இரா. முத்தரசன், திமுக பொருளாளர் த.ரா.பாலு உள்ளிட்டோர் செல்வராசுவுக்கு அஞ்சலி செலுத்திப் பேசினர். பின் அவரது வீட்டின் பின்புறத்தில் உள்ள தோட்டத்தில், திருவாரூர் மாவட்ட காவல் கண்காணிப்பாளர் தலைமையில் 21 குண்டுகள் முழங்க அரசு மரியாதையுடன் அடக்கம் செய்யப்பட்டது.
# துரை. மணிவேல்

**துரை. மணிவேல்** (*Durai. Manivel*) இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினரும் ஆவார். 2011 தமிழ்நாடு சட்டமன்றத் தேர்தலில் அரியலூர் தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் அண்ணா திராவிட முன்னேற்ற கழகம் கட்சியை சார்ந்த உறுப்பினர் ஆவார்.
# மா. பன்னீர்செல்வம்

**மா. பன்னீர்செல்வம்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர்1989, 1996 மற்றும் 2006 தேர்தல்களில் திராவிட முன்னேற்றக் கழக வேட்பாளராக, சீர்காழி தொகுதியில் இருந்து தமிழக சட்டமன்றத்திற்கு தேர்ந்தெடுக்கப்பட்டார். இந்த தொகுதி தாழ்த்தப்பட்ட இன வேட்பாளர்களுக்காக ஒதுக்கப்பட்டதாகும்.
# எம். ஜகன்நாதன்

**எம். ஜகன்நாதன்** (*M. Jagannathan*)(பிறப்பு மார்ச் 20, 1925) என்பவர் ஒரு தமிழக அரசியல்வாதியும், தமிழக சட்டமன்ற முன்னாள் உறுப்பினரும் ஆவார். சென்னை கிருத்துவக் கல்லூரியில் இளங்கலை பட்டமும் சென்னை சட்டக்கல்லூரியில் இளங்கலை சட்டம் பட்டமும் பயின்றுள்ளார். 1952 தேர்தலில் திண்டிவனம் தொகுதியில் இருந்து தமிழ்நாடு உழைப்பாளர் கட்சியின் சார்பில் போட்டியிட்டு, தமிழ்நாடு சட்டமன்ற உறுப்பினராகவும், 1957 தேர்தலில் சுயேட்சை வேட்பாளராகவும் தேர்ந்தெடுக்கப்பட்டார்.
# வே. கோபாலகிருஷ்ணன்

**வே. கோபால கிருஷ்ணன்** (*V. Gopalakrishnan*) இந்திய அரசியல்வாதியும் முன்னாள் சட்டப்பேரவை உறுப்பினரும் ஆவார். இவர் 1991 ஆம் ஆண்டு நடைபெற்ற சட்டமன்றத் தேர்தலில்அனைத்திந்திய அண்ணா திராவிட முன்னேற்றக் கழக வேட்பாளராக சங்கரன்கோவில் தொகுதியில் போட்டியிட்டுதமிழ்நாடு சட்டமன்ற உறுப்பினராகத்தேர்ந்தெடுக்கப்பட்டார்.
# போளூர் வரதன்

**போளூர் எம் வரதன்** (*Polur M. Varadhan*) ஓர் இந்திய அரசியல்வாதியாகவும் தமிழ்நாடு சட்ட மன்ற உறுப்பினராகவும் இருந்தார். 2001 மற்றும் 2006ஆம் ஆண்டுகளில் நடைபெற்ற தமிழ்நாடு சட்டமன்ற தேர்தல்களில் செங்கம் சட்டமன்றத் தொகுதியில் இந்திய தேசிய காங்கிரசு கட்சியின் சார்பில் இரண்டு முறை தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். 1991ஆம் ஆண்டு நடைபெற்ற சட்டமன்ற தேர்தலில் போட்டியிட்டு திருப்பெரும்புதூர் சட்டமன்றத் தொகுதி உறுப்பினராகவும் தேர்ந்தெடுக்கப்பட்டார்.  
வரதன் திருவண்ணாமலை மாவட்டம் போளூர் தாலுக்கா கீழ்கரிக்கத்தூர் கிராமத்தில் 1952ஆம் ஆண்டு பிப்ரவரி 25ஆம் நாள் பிறந்தார். கல்லீரல் நோயால் பாதிக்கப்பட்டு 2011ஆம் ஆண்டு சனவரி 27ஆம் நாள் உயிர் நீத்தார்.
# எம். தேவராஜன்

**எம். தேவராஜன்** என்பவர் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், பெரம்பலூர் சட்டமன்றத் தொகுதியில் இருந்து,திராவிட முன்னேற்றக் கழகத்தின்சார்பில்போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானதுபட்டியல் சாதியினருக்கும் பட்டியல் பழங்குடியினருக்குமான தனித்தொகுதிகளில்ஒன்றாகும்.
# பொன்னுசாமி நாடார்

**எசு பொன்னுசாமி** சுதந்திர போராட்ட வீரராகவும், இந்திய அரசியல்வாதியாகவும் மற்றும்முன்னாள் சட்டமன்ற உறுப்பினராகவும் இருந்தார். 1957 மற்றும் 1962 ம் ஆண்டு நடந்ததேர்தல்களில் தூத்துக்குடி தொகுதியில் இருந்து இந்திய தேசிய காங்கிரஸ் வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.  
இவரது பிறந்தநாளான,14 பிப்ரவரி 2007 அன்று சிறப்பு அஞ்சல் அட்டையை தூத்துக்குடி தமிழ்நாடுகாங்கிரஸ் கட்சிவெளியிட்டது. இவரது வாழ்வை சித்தரிக்கும் ஒரு நினைவு பரிசு வெளியிடப்பட்டது.  
இவர் 1968ம் ஆண்டு கார் விபத்தில் உயிரிழந்தார்.
# கே. பி. பி. பாஸ்கர்

**கே. பி. பி. பாஸ்கர்** (*K. P. P. Baskar*) ஓர் இந்திய அரசியல்வாதியும், தமிழகத்தின் தற்போதய சட்டமன்ற உறுப்பினரும் ஆவார். இவர் 2011 மற்றும் 2016 ஆம் ஆண்டு நடந்த சட்டமன்றத் தேர்தலில், நாமக்கல் சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.. இவர் அனைத்திந்திய அண்ணா திராவிட முன்னேற்றக் கழக கட்சியைச் சேர்ந்தவர்.
# Z-குழாய்

**Z-குழாய்** (*Z-tube*) என்பது ஒரு திரவத்தின் இழுவிசைவலுவை அளவிடும் சோதனை உபகரணம் ஆகும்.  
இது இருபுறமும் திறந்த முனைகள் கொண்ட ஒரு இசட் வடிவ குழாய், இது திரவம் நிரப்பப்பட்டு சுழல்மேசை மீது வைக்கப்பட்டுள்ளது. ஒரு வேளை குழாய் நேராக இருப்பின் சுழற்றப்படும்போது திரவமானது ஏதேனும் ஓர் முனை வழியே வெளியேறிவிட வாய்ப்புள்ளது. குழாயின் முனைகள் சுழற்சி மையத்தை நோக்கி வளைக்கப்படும்போது திரவம் மையத்தில் இருந்து விலகுகிறது. அதன் விளைவாக குழாயின் ஒருமுனையில் நீரின் மட்டம் உயர்கிறது, அதன் காரணமாக அம்முனையில் நீரின் அழுத்தம் உயர்கிறது. எனவே நீரானது மையத்தை நோக்கி திரும்புகிறது. சுழற்சியின் வேகத்தையும் சுழற்சியின் மையத்திலிருந்து வளைக்கப்பட்ட முனைகள் வரையிலான தூரத்தில் உள்ள நீரின் மட்டத்தையும் கணக்கிடுவதன் மூலம் குழாயில் உள்ள அழுத்த குறைவினை கணக்கிட இயலும்.  
நீரில் கரைந்துள்ள வாயுக்களை வெளியேற்றும் செயல்முறைகளில் எதிர்மறை அழுத்தங்கள் (எ.கா பூச்சியத்தை விட குறைவான அழுத்தம், அல்லது இழுவிசை) கண்டறியப்பட்டுள்ளது. இம்முறையில் 280 வளிமண்டல அழுத்தங்கள் வரையிலான உயர் இழுவிசை ஆற்றல் கண்ணாடிக்குழாயில் வைக்கப்பட்ட நீரில் கண்டறியப்பட்டுள்ளது.
# ஏ. ஆர். ஆர். சீனிவாசன்

**ஏ. ஆர். ஆர். சீனிவாசன்** (A. R. R. Seenivasan) ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1996ஆம் ஆண்டு தேர்தலில் விருதுநகர் தொகுதியிலிருந்து திராவிட முன்னேற்றக் கழக வேட்பாளராக தமிழ்நாடு சட்டமன்றத்துக்குத் முதன் முறையாகத் தேர்ந்தெடுக்கப்பட்டார். இவர் 2016 மற்றும் 2021 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தலில் விருதுநகர் சட்டமன்றத் தொகுதியிலிருந்து திமுக சார்பில் போட்டியிட்டு மீண்டும் சட்டமன்ற உறுப்பினரானார். இவரது சொந்த ஊர் மீசலூர் அருகிலுள்ள எம். அழகாபுரி ஆகும்.
# ம. சின்னசாமி

**ம. சின்னசாமி** (*M. Chinnasamy*) ஓர் இந்திய அரசியல்வாதியும், தமிழ்நாடுமுன்னாள் சட்டமன்ற உறுப்பினரும் ஆவார். கரூர் தொகுதியில் இருந்து 1980 மற்றும் 1991ஆகிய ஆண்டுகளில் நடைபெற்ற தேர்தல்களில்அண்ணா திராவிட முன்னேற்றக் கழகவேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார். 1999 ஆம் ஆண்டில் கரூரிலிருந்து மக்களவை உறுப்பினராக 13 ஆவது மக்களவைக்குத் தேர்ந்தெடுக்கப்பட்டார்.
# ஏ. கே. அரங்கநாதன்

**ஏ. கே. அரங்கநாதன்** (*A. K. Aranganathan*) இந்தியாவைச் சேர்ந்த ஒர் அரசியல்வாதியாவார். தமிழ்நாடு பதினான்காவது சட்டமன்றத்தேர்தலில்திருவண்ணாமலை மாவட்டம் கீழ்பெண்ணாத்தூர் சட்டமன்றத் தொகுதியின் உறுப்பினராக இருந்தார். இவர்அனைத்திந்திய அண்ணா திராவிட முன்னேற்றக் கழகம்கட்சியைச் சார்ந்தவர்.  
தமிழ்நாடு சட்டமன்றத் தேர்தல், 2016ஆம் ஆண்டு நடைபெற்ற சட்டமன்றத் தேர்தலில் கு. பிச்சாண்டி இத்தொகுதியில் வெற்றி பெற்றார்.
# வரலாற்றுச் சிறப்புமிக்க இடங்கள்

**வரலாற்று சிறப்பு மிக்க இடங்களின் சங்கங்கள்** (Historic Houses Association) ஆதாயத்திற்காக அமைக்கப்பட்டது அன்று. சுமார் 1600 தனியாருக்கு சொந்தமான வரலாற்று சிறப்பு மிக்க இடங்களும்,தோட்டங்களும்,மாளிகைகளூம் வெளிநாடுகளிளும் காணப்படுகின்றன. இந்த அமைப்பு 1973 ஆம் ஆண்டு துவங்கப்பட்டது. மேலும் இங்கு முக்கியத்துவம் வாய்ந்த வரவேற்பு இடம், ஆலோசனைக் கூடம்,மற்றும் விற்பனைப் பொருள்களும் காணப்படுகின்றன.வெளி உலகில் முதல் அல்லது இரண்டாம் தரம் வாய்ந்த கட்டிடங்கள் இங்கு காணப்படுகின்றன.  
500-க்கும் மேற்பட்ட இடங்கள் மக்கள் பார்வைக்காக திறந்து வைக்கப்பட்டுள்ளது. பார்வையாளர்களுக்கு சிறந்த சுற்றுலா தளமாகவும் பள்ளி மாணவர்களுக்கு பார்வைக்கும், திரைப்படம் படபிடிப்பிற்கும்,திருமணம் மற்றும் பிற நிகழ்வுகள் ஆகியவற்றிற்கு ஒரு நினைவாக இவ்விடம் அமைகிறது. வருடத்திற்கு 14 மில்லியன் மக்களை ஈர்க்கும் விதத்தில் அமைந்துள்ளது. மற்றும் பிற, அனுமதி பெற்ற சிறப்பு பார்வையாளர்கள்,திருமணம், தனியார் நிகழ்வுகளும் நடைபெறுகிறது. இந்த சிறப்பு மிக்க இடங்கள் பொதுமக்களுக்காக தேசிய அறக்கட்டளையானது ஆங்கில பாரம்பரியமிக்கதாகவும்,பாதுகாப்பாகவும் உள்ளது. இதே போன்று ஸ்காட்லாந்து, வட அயர்லாந்து ஆகிய பகுதிகளில் காணப்படுகிறது.
# கா. மா. தங்கமணி

**கா. மா. தங்கமணி** (*K. M. Thangamani*) ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். திண்டிவனம் தொகுதியிலிருந்து 1980 தேர்தலில் இந்திய தேசிய காங்கிரசு (இந்திரா) வேட்பாளராகவும் 1984 தேர்தலில் அண்ணா திராவிட முன்னேற்றக் கழக வேட்பாளராகவும் இவர் தேர்ந்தெடுக்கப்பட்டார்.
# திருத்தேவூர்

**தேவூர் **(Thevur) நாகப்பட்டினம் மாவட்டத்தில் உள்ளது.
# திருத்தேவூர்

### பெயர்க்காரணம்

புராண காலத்தில் தேவர்கள் வந்து இம்மண்ணிற்கு வருகை புரிந்ததாலும் .சங்கநிதி,பதுமநிதி இவற்றை பெறுவதற்காக தேவர்கள் வழிபட்டு வந்ததால் தேவூர் என பெயர்பட்டது.
# திருத்தேவூர்

### சிறப்புகள்

நாயன்மார்களால் பாடப்பட்ட ஸ்தலம் மிக சிறப்புடையது
# திருத்தேவூர்

### ஆலயங்கள்

#### தேவூர் தேவபுரீசுவரர் கோயில்

தேவூர் தேவபுரீசுவரர் கோயில் பாடல் பெற்ற தலங்களில் ஒன்றாகும். தேவாரப்பாடல் பெற்ற காவிரி தென்கரைத்தலங்களில் 85ஆவது சிவத்தலமாகும். இத்தலத்து இறைவனை தேவர்கள் வழிபட்டு அருள் பெற்றதால் தேவபுரீசுவரர் என்றும், குருபகவான் வழிபட்டு அருள் பெற்றதால் தேவகுருநாதர் என்றும் இங்குள்ள இறைவன் வணங்கப்படுகிறார். கோசெங்கட் சோழன் கட்டிய மாடக் கோவில்களில் இத்தலத்து ஆலயமும் ஒன்றாகும். மூன்று நிலைகளை உடைய கிழக்கு நோக்கிய ராஜகோபுரத்தின் வழியாக உள்ளே நுழைந்தவுடன் தென்புறம் தேவதீர்த்தம் இருக்கிறது. நேரே கொடிமரம், பலிபீடம் மற்றும் நந்தியைக் காணலாம். கீழே உள்சுற்றில் அறுபத்துமூவர், வலம்புரி விநாயகர், சுப்பிரமணியர், அகல்யை வழிபட்ட லிங்கம், மகாலட்சுமி முதலிய சந்நிதிகள் உள்ளன. நடராசசபை தனியே அழகாக உள்ளது. கட்டுமலையின் அடிவாரத்தில் இந்திரன், முருகன், விநாயகர் சந்நிதிகள் அருகருகே உள்ளன. கட்டுமலை ஏறி மேலே சென்றால் கௌதமர் வழிபட்ட லிங்கம், சோமாஸ்கந்தர், நவக்கிரகம் ஆகியவற்றைக் காணலாம். மூலவர் தேவபுரீசுவரர், இறைவி மதுரபாஷினி ஆகிய இருவரும் கிழக்கு நோக்கி அருள் பாவிக்கின்றனர். தலவிநாயகர் வலம்புரி விநாயகர் என்று அழைக்கப்படுகிறார். கருவறையின் பின்புறச் சுவற்றில் எப்போதும் காணப்படும் லிங்கோத்பவருக்கு பதிலாக மகாவிஷ்னு காட்சி கொடுக்கிறார்.  
=
# எஸ். ராஜம்மாள்

**எஸ். இராஜம்மாள்** (*S. Rajammal*)(07 செப்டம்பர் 1939-19 சூலை 2020) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 2001 தேர்தலில் தூத்துக்குடி தொகுதியிலிருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் 19 சூலை 2020 அன்று தனது 82 அகவையில் காலமானார்.
# கார்பனாக்கல்

**கார்பனாக்கல்** (*Carbonization*) என்பது தாவரங்கள் மற்றும் இறந்த விலங்குகள் ஆகியவை மரம் வடித்தல் என்ற செயல்முறையின் மூலமாக முழுவதுமாக கரியணுக்களாக மாற்றப்படும் செயல்முறையாகும்.